open-index/open-wikipedia-markdown huggingface dataset:
Andrew Dice Clay

**Andrew «Dice» Clay** (født **Andrew Clay Silverstein**, 1957) er en amerikansk komiker og skuespiller. Han er mest kjent for sin rolle som «Ford Fairlane» i filmen *[[The Adventures of Ford Fairlane|Ford Fairlane]]*, men også for sine rå og grove stand-up-show. Hans popularitet og suksess nådde toppen sent på 1980-tallet og tidlig på 1990-tallet. En av hans mest kjent opptredener som komiker var under MTV Video Music Awards i 1989, da han ble «utestengt på livstid» på grunn av grovt språk og det støtende språket i vitsene hans.

Clay tok tilnavnet «Dice» etter å ha spilt en figur ved navn «Dice» i filmen *Making the Grade* fra 1984. Han har gitt ut flere CD-plater med stand-up-komedie på, og den doble CD-platen *The Day The Laughter Died* kom på Top 40 Album Chart i USA. Blant hans mest kjente vitser er de seksuelle versjonene han lager av barnerim. 

Clays første hovedrolle i en spillefilm var som tittelfiguren i *[[The Adventures of Ford Fairlane|Ford Fairlane]]* i 1990. Han lanserte senere et stand-up-show fra Madison Square Garden, *Dice Rules* i 1991. Flere kinosaler nektet å vise filmen, og den ble en kommersiell fiasko. 
## Diskografi
* *Dice*, 1989
* *The Day the Laughter Died*, 1990
* *40 Too Long*, 1992
* *Day The Laughter Died, Part 2*, 1993
* *Filth*, 1999
* *Face Down, Ass Up*, 2000

## Fimografi
* *[[M*A*S*H]]*, Cpl. Hrabosky "Trick or Treatment" Episode (1982)
* *[[Diff'rent Strokes]]* (1982–1983)
* *[[Wacko]]* (1982)
* *[[Night Patrol]]* (1984)
* *[[Making the Grade]]* (1984)
* *[[Private Resort]]* (1985) Starring Johnny Depp
* *[[Pretty in Pink]]* (1986)
* *[[Amazon Women on the Moon]]* (1987)
* *[[Casual Sex?]]* (1988)
* *[[Crime Story]]* (1986–1988)
* *[[The Adventures of Ford Fairlane]]* (1990)
* *[[Dice Rules]]* (1991)
* *[[Brainsmasher... A Love Story]]* (1993)
* *[[No Contest]]* (1994)
* *[[Bless This House]]* (1995)
* *[[National Lampoon's Favorite Deadly Sins]]* (1995)
* *[[Hitz]]* (1997)
* *[[Foolish]]* (1999)
* *[[My 5 Wives]]* (2000)
* *[[One Night At McCool's]]* (2001)
* *[[Dice Undisputed]]* (2007)
* *[[Entourage]]* (2011)
* *[[Raising Hope]]* (2011)
* *[[Blue Jasmine]]* (2013)
* *[[A Star Is Born (2018)]]*

## Referanser


## Eksterne lenker
* 
*  
* Rotten.com: Andrew Dice Clays biografi
*  Intervju med Andrew Dice Clay
Arnulf

**Arnulf** og **Ørnulf** er mannsnavn med norrøn opprinnelse. Navneleddene betyr «ørn» og «ulv».

*Arnulf* er også brukt som etternavn, men svært sjeldent.

## Etymologi
*Arnulf* har opprinnelse i norrøne *ArnulfR*, som er dannet av *ǫrn*, «ørn», og *ulfr*, «ulv». Formen *Ørnulf* er dannet av norrøne *Ǫrnulfr* eller *Ǫrnólfr* som var varianter av samme navn.

*Arnulfo* er en spansk form av navnet, og *Anne* er en frisisk kortform av navnet.

## Utbredelse
*Arnulf* er kjent brukt første gang på 400-tallet i Italia (av broren til kong Odovakar, som var av østgermansk opphav). Navnet var vanlig i Tyskland fra 700- til 1000-tallet. *ArnulfR* og *ÆrnulfR* er kjent brukt i to runeinnskrifter fra vikingtiden, så navnet var kjent, men antakelig ikke blant de mest brukte navnene i Norden på den tiden. *Arnulv* var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica. *Arnulf* var mest populært som døpenavn i Norge på 1920- og 1930-tallet, men var ikke blant de mest brukte navnene.

Navnet er i dag mest utbredt i den spanske formen *Arnulfo*, spesielt i Nicaragua.

|}

## Kjente personer med navnet
* Arnulf av Det tysk-romerske rike (ca 850 &ndash; 899), tysk-romersk keiser
* Arnulf av Soissons (1040&ndash;1087), fransk biskop
* Arnulf Øverland (1889&ndash;1968), norsk forfatter
* Arnulfo Arias (1901&ndash;1988), panamansk president  
* Óscar Arnulfo Romero (1917&ndash;1980), salvadoransk erkebiskop 
* Ørnulf Hodne (født 1935), norsk forsker og forfatter
* Arnulf Kolstad (1942&ndash;2020), norsk sosialpsykolog
* Ørnulf Opdahl (født 1944), norsk bildekunstner 
* Arnulf Paulsen (født 1944), Trommeslager i Vazelina Bilopphøggers
* Arnulfo Mendoza (1954&ndash;2014), meksikansk tekstilkunstner
* Arnulf Goksøyr (født 1963), norsk politiker
* Arnulf Refsnes (født 1972), norsk modell og finansmann
* Arnulf Naur Nilsen, norsk trompetsolist
* Ørnulf Bast, (1907-1974), norsk billedhugger.
* Arnolfo di Cambio, (1240-1302, italiensk arkitekt og billedhugger.

### Annen bruk av navnet
* Sportsklubben Ørnulf, Trondheim.
* Idrettsforeningen Ørnulf, Oslo.

## Referanser


## Eksterne lenker
*
Erland

**Erland** er et mannsnavn som brukes i Norge og Norden for øvrig. Noe mindre vanlig brukes det også som etternavn. Per januar 2020 hadde  nordmenn dette etternavnet.

## Se også
* Erlend

## Referanser
Dollarglis

**Dollarglis** er kallenavnet på store amerikanske biler fra 1950-tallet til 1970-tallet.

Dollarglis, som på amerikansk heter **dollar grin**, ble den populære benevnelsen på de store bilmodellene som amerikanske bilprodusenter lanserte etter andre verdenskrig, da bilfabrikkene kunne legge om fra militær til sivil produksjon. Det var store biler, oftest med 6- sylindret rekkemotor eller 8-sylindret V-motor og mye forkrommet staffasje i fronten, noe som kunne minne om et bredt smil. Store støtfangere og «halefinner» bak.

Etter hvert kom det krav fra kundene om mer økonomiske og rimeligere biler, og fabrikkene svarte med å lansere mindre modeller, de såkalte Compact car som var rimeligere både i anskaffelse og bruk.

Bilentusiaster med slike biler i dag er oftest organisert i spesielle Am-Car-klubber.
Folat

:*Se også: [[Folsyre]]. Disse to artiklene  handler om samme vitamin, med de forskjellene at det ene er syntetisk, mens det andre ikke er det.*

**Folat** er et vannløselig B-vitamin (B9) som har en viktig rolle i cellenes biokjemi. Det er nødvendig for syntesen av tymin, en av de fire basene i DNA. Folat er også viktig for å produsere enkelte aminosyrer som serin, glycin, glutaminsyre og metionin, og for å metylere DNA. Folat finnes særlig i brokkoli, spinat og andre dypgrønne grønnsaker, sitrusfrukter, tørre bønner og grove kornvarer.

Sykdom som følge av folsyremangel er sjelden, men ses til tider hos alkoholikere og pasienter med cøliaki dersom disse ikke får folsyretilskudd. Det klassiske tegnet på folatmangel er megaloblastisk anemi, men det har også vist seg at økt folatinntak kan redusere risikoen for å få flere typer kreft, og hjerte- og karsykdommer. Nyere forskning har vist en sammenheng mellom folat-tilskudd og kreft i tykktarmen.

Gravide og ammende kvinner har et spesielt stort behov for folat, og mangel kan fremkalle alvorlige skader på fosteret (nevralrørsdefekter, som ryggmargsbrokk). I USA har folsyre, den syntetiske formen av folat, blitt tilsatt kornprodukter siden 1998, nettopp for å redusere antall barn født med ryggmargsbrokk.

## Referanser
Aron (navn)

**Aron** og **Aaron** er mannsnavn med usikker opprinnelse. De kan komme fra et egyptisk ord med ukjent betydning. De kan også være utledet fra det hebraiske ordet *har-on* som betyr «styrkens fjell».

**Aron** er også brukt som etternavn, men svært sjeldent. *Aron* skrevet baklengs blir kvinnenavnet *[[Nora]]*.

## Etymologi
Navnet *Aron* har usikker opprinnelse og betydning. Mest sannsynlig er det av egyptisk opprinnelse. Den påståtte avledningen fra hebraisk *haron* «fjell av styrke» er en folkeetymologi.

## Utbredelse

*Aron* er nevnt i 331 vers i Bibelen, og er dermed blant de ti oftest nevnte navnene i Bibelen. I Bibelen er Aron broren til Moses, som ble utpekt av Gud til å være Moses’ talsmann og ble den første øverstepresten for israelittene (2. Mosebok 4,14–16; 7,1–2). 

*Aaron* (gresk: Ἀαρών) er kjent brukt i Hellas fra 300-tallet og spredte seg siden utover i Europa. Navnet ble tatt i bruk av nonkonformistene som et kristent navn på 1500‑tallet.

*Aron* er kjent brukt i Norge fra 1300-tallet men har vært lite brukt som døpenavn i Norge før ca. 1995. *Aron* har vært et populært navn på Island fra 1980-tallet.

*Aaron* var et populært navn i USA fra 1970-årene til 1990-årene.

I England har *Aaron* vært et populært navn siden 1990-årene.

|}

## Kjente personer med navnet
* Aron, ifølge Bibelen den eldre broren til Moses
* Aaron Beck (1921–2021), amerikansk psykiater, kjent for å ha utviklet kognitiv terapi
* Elvis Aaron Presley (1935–1977), amerikansk sanger
* Aaron Eckhart (født 1968), amerikansk skuespiller
* Aaron Stanford (født 1976), amerikansk skuespiller
* Aaron Carter (født 1987), amerikansk sanger
* Aaron Lennon (født 1987), engelsk fotballspiller
* Aron Warner, amerikansk filmprodusent
* Aron Gunnarsson (født 1989), islandsk fotballspiller
* Áron Szilágyi (født 1990), ungarsk fekter
* Aron Dønnum (født 1998), norsk fotballspiller

## Annen bruk av navnet
* Aron Skiklubb i Drammen
* Aron Skytterklubb i Drammen
* Aron, en av de tre Krupp-kanonene i hovedbatteriet på Oscarsborg festning

## Referanser


## Eksterne lenker
*
Robert Mohr

**Robert Mohr** (født 5. april 1897 i Bisterschied (Pfalz), død 5. februar 1977 i Ludwigshafen) var en tysk kriminaloversekretær ved Gestapo i München som ledet spesialkommisjonen som etterforsket de antinazistiske aktivitetene til Den hvite rose.

Han var opprinnelig utdannet skredder, men utøvet aldri dette yrket. Etter utdannelsen tjenestegjorde han som soldat i første verdenskrig, hvor han mottok Jernkorset klasse 2. Etter krigen ble han utnevnt til politibetjent av de franske okkupantene i Pfalz.

Mohr ble medlem av NSDAP i 1933, og arbeidet for *[[Gestapo|Geheime Staatspolizei]]* i München fra 1938.

Under etterforskningen av Den hvite rose forhørte han Sophie Scholl og fikk henne til slutt til å tilstå. Disse forhørene er en viktig del av filmen *[[Sophie Scholls siste dager]]* som kom i 2005 (i filmen spilles Mohr av Alexander Held). Mohr hevdet i senere at han forsøkte å redde hennes liv ved å prøve å få henne til å si at broren hadde påvirket henne, og at hun selv hadde en annen mening.

Scholls medfange Else Gebel fortalte i et brev at da Mohr utpå ettermiddagen kom tilbake etter sitt korte besøk i fengselet hvor Scholl skulle henrettes, var han i hatt og frakk, og «hvit som kalk». Hun spurte om søsknene Scholl og deres venn, trebarnsfaren Christoph Probst, skulle henrettes i løpet av dagen. Han bare nikket. Gebel spurte hvordan Sophie tok det, og han sa at hun var svært modig. Gebel spurte om det fantes håp om benådning. Mohr så på klokken på veggen og sa tonløst: «*Tenk på henne om en halvtime.*»

Senere ble han overhode for Gestapo-kontoret i Mulhouse i Elsass. Rundt 1947 satt han internert i 1-2 år hos franskmennene, og ble aldri straffeforfulgt for sine handlinger under krigen. Fra 1948 arbeidet han i den kommunale kurforvaltningen i Bad Dürkheim.

## Referanser
Kristian Elster d.y.

**Kristian Elster d.y.** (født 17. mars 1881 i Trondheim, død 6. november 1947) var en norsk forfatter, jurist og litteraturhistoriker. 

Elster var født i Trondheim, men flyttet som spedbarn til Førde. I 1888 flyttet familien til Oslo.
	
Elster ble cand.jur. i 1905 og var sekretær i landbruksdepartementet fra 1910. Hans litterære debut het *Fortællinger* og utkom i 1907, mens hans gjennombrudd som forfatter regnes som romantrilogien *I lære*, *Landeveien* og *Mester*. Mange regner *Av skyggenes slegt* (1919) som hans viktigste roman. Tilsammen utga Elster bortimot 40 romaner, skuespill og fortellinger. Noen av hans utgivelser var skrevet under pseudonymet *Onkel Hans*. 

Hans arbeid som litteraturhistoriker er særlig knyttet til verket *Illustreret norsk litteraturhistorie*, som utkom i to bind 1923–24, og i en utvidet seksbindsutgave 1934–35. 

Kristian Elster d.y. er sønn av forfatteren Kristian Elster d.e. og far til forfatter og kringkastingssjef Torolf Elster.

Han mottok forfatterforeningens diktergasje fra 1937. I 1941 ble han belønnet med Gyldendals legat.

## Referanser


## Litteratur
* Kielland, Eugenia. *Min venn Kristian Elster*. Aschehoug, 1950 

## Eksterne lenker
* Digitaliserte bøker av Elster hos Nasjonalbiblioteket.
Dihydrofolat reduktase

**Dihydrofolat reduktase** er et enzym i cellene som gjør dihydrofolat om til tetrahydrofolat, og er dermed en viktig del av folatsyklusen. Enkelte kreftmedisiner, som for eksempel methotrexate, er antifolater og blokkerer dette enzymet. Folatsyklusen blir da stoppet og celledeling hindret.

Den syntetiske formen for folat, folsyre, blir også redusert av dihydrofolat reduktase. Folsyre blir redusert til dihydrofolat.
Konversasjonalisering

**Konversasjonalisering** er en språkvitenskapelig betegnelse på at måter å snakke på som typisk er forbundet med den private sfæren, får gjennomslag i offentlige kontekster Samtaleformene informaliseres, og får en mer hverdagsspråklig form. Å simulere hverdagssnakk i institusjonelle sammenhenger på denne måten kan være et uttrykk for likeverd, og på den måten undergrave asymmetrien mellom samtaledeltagerne.

Begrepet ble lansert av Norman Fairclough.

Eksempler på konversasjonalisering kan være når Trond Giske slår av en vits fra talerstolen i Stortinget, eller når kassadamen i butikken spør «blir det kakebaking i kveld, da, eller?» når du kjøper mel, sukker og egg.

Begrepet kan også brukes i større skala. I et noe lengre tidsperspektiv kan vi si at samtaler i offentlige rom de siste femti årene har gjennomgått en konversasjonalisering. Dette kan vi blant annet se gjennom endringer i språkbruk som at høflige tiltaleformer som *De* og *Dem* mer eller mindre har falt bort til fordel for *du*, som tidligere var forbeholdt private samtaler mellom godt kjente samtalepartnere.

## Referanser
Tim Krul

**Timothy Michael «Tim» Krul** (født 1988) er en nederlandsk fotballspiller som spiller for den engelske klubben .

Krul vokste opp i Haag der han begynte å spille fotball for HVV Ras, og senere for ADO Den Haag. Ved siden av fotballkarrieren avsluttet han også en yrkesfaglig utdannelse. I Europamesterskapet i mai 2005 (under 17) spilte han for Nederland, og gjorde dette så godt at utenlandske klubber la merke til ham. 19. juli 2005 ble det kjent at den engelske klubben Newcastle United hadde inngått en kontrakt på tre år med Krul. I verdensmesterskapet for under 17 som fant sted i Peru i 2005 spilte han da Nederland tok bronsemedaljen da de slo Tyrkia i kampen om 3.-plassen med 2&ndash;1.

For Newcastle spiller Tim Krul med trøye nummer 1, og han begynte å spille med førstelaget i 2006 under manager Glenn Roeder. Sin først opptreden som senior fant sted i en treningskamp mellom Newcastle og PSV Eindhoven som ble spilt 29. juli 2006. En kamp Newcastle tapte. I løpet av sesongen 2005/06 spilte han ikke for Newcastles A-lag.

Kruls debut for a-laget i UEFA-cupen mot Palermo, grunnet skader hos Shay Given og Steve Harper. Newcastle vant kampen 1–0.

Den 13. juni 2007 undertegnet Krul en fireårskontrakt med Newcastle United.

Den 3. august 2007 signerte Krul en utlånskontrakt med den skotske klubben Falkirk FC. Den strakk seg til 1. januar 2008. Denne avtalen ble utvidet i januar og strakk seg frem til sesongslutt. 21. november samme år gikk han på utlån til Carlisle United FC, men returnerte til Newcastle i januar 2009.

I juli 2010 tegnet han en ny fire-års kontrakt med Newcastle.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
* 
* Profil über Tim Krul bei Fussball-Talente.com
Simon Cowell

**Simon Philip Cowell** (født 1959) er en britisk programformatutvikler, talentspeider og artistutvikler for plateselskapet BMG i Storbritannia.

Cowell ble født i Brighton i East Sussex i England og vokste opp i Elstree i Hertfordshire. Faren Eric Philip Cowell var eiendomsmegler som også jobbet i musikkbransjen, og moren Julie Brett (født Josie Dalglish) var tidligere ballettdanser og kjendis.

Han har vært dommer i TV-seriene *[[Pop Idol]]*, *[[American Idol]]*, *[[X Factor (Storbritannia)|X Factor]]* og *[[Britain's Got Talent]]* og i *America's Got Talent*, men det er i musikkbransjen han har mesteparten av sin bakgrunn. Han står bak artister som Curiosity Killed the Cat, Five, Westlife, Will Young, Il Divo, Leona Lewis, Gareth Gates og boybandet One Direction gjennom X-Faktor.

2010-sesongen i *American Idol* var den siste for Cowell, da han trakk seg for å konsentrere seg om å introdusere *X Factor* til USA.

## Referanser


## Eksterne lenker
* 
* 
*
Simon Fuller

**Simon Fuller** (født 17. mai 1960) er en engelsk plate- og TV-produsent som er best kjent som manager for Spice Girls og S Club 7, og som skaperen av *[[So You Think You Can Dance]]* og *[[Idol (TV-program)|Idol]]*, med den originale *[[Pop Idol]]* og over 50 andre versjoner inkludert *[[American Idol]]*, *[[Canadian Idol]]* og *[[World Idol]]*.

## Referanser

## Eksterne lenker
*
Sveriges regjering

**Sveriges regjering** er Sveriges høyeste utøvende myndighet og består av kollegiet av samtlige statsråder under ledelse av statsministeren. Ettersom Sverige har parlamentarisme er regjeringen ansvarlig overfor Riksdagen og må ha riksdagsflertallets støtte i viktige spørsmål.

## Regjeringskanselliet
Regjeringen styrer Sverige. Til sin hjelp i arbeidet har regjeringen Regjeringskanselliet (*Regeringskansliet*), en myndighet som består av Statsrådsberedningen, fagdepartementene og Forvaltningsavdelingen.

## Sveriges regjeringer siden representasjonsreformen 1866
### Partikoder
Nedenfor har vi brukt følgende fargekoder på ulike partier. Ved koalisjonsregjeringer er det angitt fargekoden for statsministerens partitilhørighet.

Fram til 1876 var kongen ikke bare statssjef, men i prinsippet også regjeringssjef.

### Statsministre siden 1876
Statsministerposten ble innført i 1876, og statsministeren ble formelt sett regjeringsjef.

**Noter:**




## Se også
*Rosenbad

## Eksterne lenker
* 
* Sveriges nya regering 3.10.2014
Myelin

**Myelin** er et fettlag bestående av fosfolipider som omslutter mange aksoner i nervesystemet, som derigjennom oppnår hurtigere ledningshastighet. Årsaken til denne hastighetsøkningen er at det elektriske signalet som blir sendt langs aksonet «hopper» over de delene av nerven som er myeliniserte. Kroppen produserer myelin frem til puberteten. 

Nyere forskning har imidlertid vist at myelin kan regenereres ved skade og nydannes også senere enn puberteten. Blant annet i det perifere nervesystemet vil myelin ha en vekstpromoterende effekt på skadet nervevev. I CNS er det oppdaget at det skjer nydanning av nerveceller og dermed er også sannsynligheten for nydanning av myelin til stede. Ved læring ser man et fenomen som kalles «Collateral sprouting», hvilket betyr at et akson deler seg i flere aksonender. Det er svært sannsynlig at disse også bli myelinisert av nærliggende oligodendrocytter.
Regeringskansliet

**Regeringskansliet** er en statlig forvaltningsmyndighet under Sveriges regjering. Myndigheten er en politisk styrt organisasjon, der regjeringen avgjør arbeidets innretning og hvilke spørsmål som skal prioriteres. Tjenestemennene i Regeringskansliet, som for det meste er upolitiske, arbeider med å utrede ulike spørsmål, styre myndighetene og utarbeide underlag til regjeringens beslutninger. Dessuten er en viktig del av virksomheten å drive den fastlagte svenske politikken i ulike sammenhenger, eksempelvis i Den europeiske union.

## Departementer
Regeringskansliet er organisert i departementer, som hvert ledes av en statsråd (vanligvis kalt minister). Fra og med 1. januar 2015 inngår i Regeringskansliet:
# Statsrådsberedningen
# Justitiedepartementet
# Utrikesdepartementet
# Försvarsdepartementet
# Socialdepartementet
# Finansdepartementet
# Utbildningsdepartementet
# Miljödepartementet
# Näringsdepartementet
# Kulturdepartementet
# Arbetsmarknadsdepartementet
# Regeringskansliets förvaltningsavdelning

## Referanser


## Eksterne lenker
*
Regeringskansliets förvaltningsavdelning

**Regeringskansliets förvaltningsavdelning** er det svenske Regjeringskanselliets felles ressurs og har ansvar for departementsovergripende forvaltningsspørsmål, herunder forandrings- og fornyelsesarbeid, økonomi, regjeringens arbeidsgiver- og personalsaker, kompetanseutvikling, IT-støtte, arkiv og journaler, bibliotek og informasjon og kommunikasjon.

Lederen for Förvaltningsavdelningen har tittelen *förvaltningschef*. Förvaltningsavdelningen består av ti enheter samt förvaltningschefens stab.

*Förvaltningschefens stab
*Juridik- och affärsenheten
*RK Ekonomi
*FA Personal
*Arbetsgivarenheten
*RK Kompetens
*RK IT
*Information Rosenbad
*RK Arkiv och bibliotek
*RK Service
*RK Säkerhet och lokaler
Samfundet

**Samfundet** har flere betydninger:

* Studentersamfundet i Trondhjem
* Samfundet i Halden (Halden Arbeidersamfund)
* Samfundet på Enerhaugen i daværende Christiania
* Menigheten Samfundet
* Samfundet, et selskapslokale som tilhører Lillestrøm Kultursenter

## Se også
* samfunn
Statsrådsberedningen

**Statsrådsberedningen** er en del av det svenske Regjeringskanselliet og har til oppgave å lede og samordne arbeidet i Regjeringskanselliet og å samordne den svenske EU-politikken.

Statsrådsberedningen er inndelt i statsministerens kanselli, kanselliet for samordning av EU-spørsmål, förvaltningschefens kanselli og rättschefens kanselli. I Statsrådsberedningen finnes også Regeringskanselliets internrevisjon og Enheten for beredskap og analyse. Leder for Statsrådsberedningen er statsministeren.
Ed McBain

**Ed McBain** var et pseudonym for den amerikanske forfatteren **Evan Hunter** (født 15. oktober 1926 i New York, død 6. juli 2005), døpenavn **Salvatore A. Lombino**.

Hunters litterære gjennombrudd kom i 1954 med *Blackboard Jungle*. Filmversjonen året etter (norsk tittel: *Vend dem ikke ryggen*) bidro til å gjøre *rock & roll*-musikken populær over hele den vestlige verden.

Ed McBain er mest kjent for romanserien om politietterforskerne ved 87. politidistrikt i den oppdiktede amerikanske storbyen Isola, med geografi og sosiale forhold som minner om Manhattan. Serien startet i 1956, og fortsatte gjennom flere tiår. Med disse romanene ble McBain et forbilde for senere forfattere innenfor politiroman-genren; i første rekke det svenske forfatterparet Sjöwall & Wahlöö.

McBain har også skrevet flere kriminalromaner om advokaten Matthew Hope, med titler etter kjente eventyr og barnesanger.

Evan Hunter skrev også under psevdonymene Richard Marsten, Hunt Collins, Curt Cannon og Ezra Hannon.

## Bibliografi

## Priser
* Svenska Deckarakademins Grand Master-diplom 1976
* Mystery Writers of America Grand Master Award 1986
* Rivertonklubbens internasjonale ærespris 1997
* The Cartier Diamond Dagger 1998
* The Gumshoe Awards – Lifetime Achievement Award 2006

## Referanser


## Eksterne lenker
* 
* 
* Anthony Rainone: Intervju med Ed McBain
* http://www.wnyc.org/stream/ram.py?file=/lopate/mcbain.mp3   2001 audio interview with Leonard Lopate of WNYC/NPR - RealAudio
Agrippina den yngre

**Agrippina den yngre** (født 5. november 15 e.Kr. i Oppido ubiorum, død 17. mars 59) var datter av Germanicus og Agrippina den eldre og niese av Claudius og hans andre hustru.

## Liv og virke
### Bakgrunn
Agrippina ble født i den byen som senere fikk navn etter henne, *Colonia Claudia Ara Agrippinensium*, kort: *Colonia Agrippina* (Köln). Hennes far Germanicus var stasjonert der som øverstkommanderende for de legioner som kjempet i Germania.

### Ved maktens føtter
Hun var først gift med Gnaeus Domitius Ahenobarbus, som hun hadde sønnen Lucius Domitius Ahenobarbus med (han som ble keiser Nero), og senere Passienus Crispus, som skal ha tatt livet av for en stor arv.

Som sine søstre hadde hun et forhold til sin bror Caligula. Gjennom snedige manøvrer lyktes hun å få sin onkel, keiser Claudius til å gifte seg med henne i 49 og utnevne sønnen Nero til sin etterfølger. Hun skal ha forgiftet Claudius i 54 slik at Nero kunne overta makten. 

Hun hadde håpet å få styre riket sammen med Nero, og de første årene utøvet hun faktisk innflytelse på Neros regjeringsarbeid. Innflytelsen avtok kraftig over tid. Hun forsøkte så å få Claudius' sønn Britannicus som keiser, med det resultat at Nero lot han myrde. I år 59 lot Nero også sin mor drepe. Denne ugjerningen ble frem til begynnelsen av 1900-tallet sett på som utslag av en egenartet galskap som fremtrer hos enkelte mektige, cæsarisk galskap. Dette skulle være en spesiell form for hybris, stormannsgalskap og paranoia, som skal ha kjennetegnet enkelte romerske keisere. Senere er det fremkommet andre måter å se det på: Uttrykket betegner da ikke så meget en medisinsk tilstand, men snarere et knippe kjennetegn på en monark som er uegnet til sine høye oppgaver.

## Referanser


## Litteratur
* Mario Kramp: *Köln und seine Agrippina, vom Monstrum zur Mutter*, Emons Verlag, Köln 2015, ISBN 978-3-95451-900-2
* Werner Eck: *Agrippina, die Stadtgründerin Kölns. Eine Frau in der frühkaiserzeitlichen Politik.* Greven, Köln 1993, ISBN 3-7743-0271-5.
* Anthony A. Barrett: *Agrippina. Mother of Nero.* Batsford, London 1996, ISBN 0-7134-6854-8.
* Mette Moltesen, Anne Marie Nielsen (Hrsg.): *Agrippina Minor. Life and Afterlife – Liv og eftermaele* (= *Meddelelser fra Ny Carlsberg Glyptotek.* Band 9). Ny Carlsberg Glyptotek, Copenhagen 2007, ISBN 978-87-7452-296-6 (Rezension im Bryn Mawr Classical Review).
* Dietrich Boschung, Werner Eck u. a.: *Agrippina als Göttin des Glücks.* Römisch-Germanisches Museum der Stadt Köln, Köln 2011 (Begleitheft zu einer Sonderausstellung im Römisch-Germanischen Museum).
*
Hellestranda

**Hellestranda** er en bygd ytterst langs Vatnefjorden på østsiden, i Haram kommune på Sunnmøre, som er en del av Møre og Romsdal. Vatnefjorden strekker seg ut fra tettstedet Vatne og ender ut i Midfjorden. Hellestranda ligger ytterst langs ene siden av fjordarmen, og er delt opp i mindre grender som følger; Hofset, Nybø, Orvik byggefelt, Skogvollen, Orvika, og Helle. Bygda har eget vannverk, grendehus, småbåthavn, og frisør. Av sosiale sammenkomster har man småbåtlag, velforening, jaktlag, søndagsskole, jonsokkomité, og varierende arrangementer ved bygdas grendehus som tidligere var bygdas folkeskole. Der er flere gårdstun, men kun to av gårdene er i virke i dag.

I fjorden utenfor bygda har man øyene Orvikholmen, Løvøya, Meøya, og Tennøya. Fjellet ovenfor har følgende område (fra Vatne og ut fjorden) Hofsetsætra, Orviksætra, og fjellstrekket ender med et høydepunkt over bygda, kalt Hellenakken. 

## Eksterne lenker
* Flyfoto fra deler av Hellestranda i 1962 
* Foto
Sveriges forsvar

**Sveriges forsvar** (svensk: *Försvarsmakten*) ligger under Forsvarsdepartementet. Hovedansvaret til Försvarsmakten er å trene opp og deployere fredsbevarende styrker i utlandet, mens de opprettholder Sveriges evne til å forsvare seg selv i tilfelle krig. Øverstkommanderende er Överbefälhavaren (ÖB), som etter Kongen er den høyeste militære offiser.

Fram til slutten på den kalde krigen ble nesten alle mannlige innbyggere innkalt til verneplikt. I senere år har antallet mannlige rekrutter sunket dramatisk, mens antallet kvinnelige frivillige har økt noe. Rekrutteringen har dreid mot å finne de best motiverte rekruttene, ikke bare de som har de beste forutsetningene ellers for militærtjeneste. Alle soldater som tjenestegjør i utlandet er lovmessig pålagt å være frivillige. I 1975 var antallet vernepliktige 45&nbsp;000. I 2003 var det nede i 15&nbsp;000. Etter forsvarspreposisjonen i 2004 ble det klart at antallet skulle ned til mellom 5 og 10 tusen i året. Behovet for å rekruttere soldater som senere ville melde seg frivillig til utenlandstjeneste ble spesielt vektlagt.  Antallet soldater som er mobiliserbare er rundt 60&nbsp;000, mot rundt en million under den kalde krigen.

Svenske avdelinger har deltatt i fredsbevarende operasjoner i Kongo, Kypros, Bosnia, Kosovo, Liberia, Libanon, Afghanistan og Tsjad.

## Organisasjon

### Forsvarsgrener
* Svenska armén
* Svenska marinen
* Svenska flygvapnet

### Andre organisasjoner
* Högkvarteret
* Försvarsmaktens logistik
* Hemvärnet
* Försvarsmaktens specialförband

## Referanser


## Eksterne lenker
*
Kongelig Norsk Automobilklub

**Kongelig Norsk Automobilklub** (**KNA**) ble stiftet i 1907, og er Norges eldste bilorganiasjon. Den ble stiftet av noen som så muligheter i dette «moderne» fremkomstmiddelet – bilen.

I hele sin historie har KNA arbeidet for best mulig vilkår for bilistene, og bilglede er KNA fremste formål. Internasjonalt er KNA tilknyttet Det internasjonale bilsportforbundet.

KNA stiftet Norges Bilsportforbund i 1932, og inviterte Norges Automobil-Forbund og Norsk Motor Klubb med som medlemmer.

## Bilpolitikk
Foreningen søker å påvirke myndighetene i saker som har interesse for medlemmene, så som avgifter på bil og bilbruk, veistandard, miljøspørsmål og trafikksikkerhet.

## Medlemstilbud
KNA inngår rabattavtaler som medlemmene kan benytte seg av. Det dreier seg om bl.a. forsikring, drivstoff, bilberging, reiser og overnatting. Foreningens medlemsblad er ''Bil'', som kommer ut ti ganger i året, og hvor klubben har egne medlemssider. KNA eier campingplassen Oddane Sand ved Nevlunghavn.

## Lokalavdelinger
KNA har 25 lokalavdelinger, hovedsakelig i Sør-Norge som har ulike tilbud til medlemmene, blant annet motorsport som gocart, rallycross eller rally. De mest kjente medlemmene som utøver bilsport er brødrene Petter og Henning Solberg.

## Se også
* Norges Bilsportforbund
* Norsk Motor Klubb
* Norges Motorsportforbund
* Liste over racerbaner i Norge

## Referanser


## Eksterne lenker
* 
*
Småbruk

**Småbruk** er en betegnelse på selveiende gård, der tilgang på dyrefôr (høy) og arealstørrelse og beskaffenhet gjorde at driftsformen tillot fra ingen til 3 vinterforede kyr eller kalver, eller et noe høyere antall sauer eller geiter. Disse sammen med hønse- og eggproduksjon samt deltid intensiv dyrking av nytteplanter til eget bruk og litt salg, gjorde at behovet for tilleggsinntekter ble merkbart. Mange småbrukere var derfor deltids- og sesongarbeidere i tillegg, noe som også gjaldt for husmenn.

Statens kornforretning definerte i 1952 et småbruk som «et bruk med inntil 150 dekar dyrket mark».

## Attåtnæring
Langt på vei var det mulighetene for attåtnæring som avgjorde hvor mye gårdsbrukene ulike steder i Norge ble oppdelt. I kyst-Norge var bøndene vel så mye fiskere og sjøfolk som jordbrukere. Da var det sjøen som skulle skaffe pengeinntektene, ikke jordbruket. Jordbruket ble da drevet hovedsakelig for en viss sjølberging med jordbruksprodukter.

Fra begynnelsen av 1900-tallet oppmuntret den norske stat til å opprette småbruk («bureising»). På den tiden gjaldt det å få flest mulig i arbeide, og i mellomkrigstiden var det også en del småbrukskoler, eksempelvis Hedmark småbruksskole og Blæstad småbruksskole.

## Vanskelig å vurdere størrelse
En stor kystgård blir liten sett sammenlignet med gårder i flatbygdene på Østlandet hvor åker og eng ga inntekt. Sett i ettertid kan vurdering av arealer med innmark gi feilaktige inntrykk. Gårdene i fjellbygdene hadde ikke store arealer innmark. Det var utmark som ga både fôr og beite. Korn kunne man knapt dyrke. Areal var derfor ingen klar indikasjon på om noe var et småbruk. Det kunne tas i bruk store fjellarealer rundt. Utnytting av utslått og beitemark pågikk lenger på småbruk, men er nå i forfall.

## Referanser


## Se også
* Gård
* Våningshus
* Kårbolig

## Eksterne lenker
* «Konsesjonsplikt ved salg av småbruk?», Bondelaget.no
* «Nå vil «alle» ha sitt eget småbruk», *NRK Sørlandet* 4. desember 2014
Venner med penger

***Venner med penger*** er en film fra 2006, med Jennifer Aniston, Frances McDormand, Catherine Keener og Joan Cusack i hovedrollene. Filmen var åpningsfilm under Sundance Film Festival den 19. januar 2006, og hadde norgespremiere den 1. september det samme året.

## Handling

Olivia (Jennifer Aniston) er en singel dame med uryddig økonomi, som arbeider som hushjelp i Los Angeles for å få endene til å møtes. Hun omgis av et vennenettverk bestående av de tre venninnene Franny (Joan Cusack), Christine (Catherine Keener) og Jane (Frances McDormand), samt de respektive ektemennene deres. De tre venninnene bestemmer seg for at de må sette en del krav til Olivia, slik at hun også kan ta del i det som virkelig teller i livet, penger og et stødig forhold. Venninnene har imidlertid også sine egne bekymringer, men sammen kjemper de seg igjennom problemene som oppstår.

## Rolleliste
* Jennifer Aniston som Olivia
* Catherine Keener som Christine
* Frances McDormand som Jane
* Joan Cusack som Franny
* Jason Isaacs som David
* Scott Caan som Mike
* Simon McBurney som Aaron
* Greg Germann som Matt
* Marin Hinkle som Maya
* Timm Sharp som Richard
* Jake Cherry som Wyatt
* Ty Burrell som Aaron
* Bob Stephenson som Marty

## Eksterne lenker
* 
* Om ''Venner med penger'' på Filmweb
Arve (navn)

**Arve** er en nyere form av Arvid. Opprinnelsen er det norrøne navnet *Arnviðr* som kommer av *orn*, «ørn», og *viðr*, «skog».

*Arve* er også brukt som etternavn, men svært sjeldent.

## Utbredelse
Arve var mest populært som døpenavn i Norge på 1950- og 1960-tallet.

|}

## Kjente personer med navnet
Personene i listen er ordnet kronologisk etter fødselsår.
* Arve Opsahl (1921–2007), norsk skuespiller og komiker
* Arve Solstad (1935–2016), norsk pressemann
* Arve Tellefsen (f. 1936), norsk fiolinist
* Arve Juritzen (f. 1960), norsk programleder
* Arve Henriksen (f. 1968), norsk jazzmusiker og komponist
* Tor Arve Røssland (f. 1971), norsk forfatter
* Arve Moen Bergset (f. 1972), norsk kveder
* Arve Kambe (f. 1974), norsk politiker

## Referanser


## Eksterne lenker
Arvid

:*Denne artikkelen handler om mannsnavnet *'Arvid**. For vitsetegneren Arvid, se [[Arvid Andreassen]]   ''


**Arvid*' er et skandinavisk og finsk mannsnavn avledet av det norrøne navnet *Arnviðr*, som kommer av *orn*, «ørn», og *viðr*, «skog».

==Utbredelse ==
Formen *Arviðr* er kjent i Norge fra 1300-tallet. *Arvid* er kjent i Norge fra 1870, og i Danmark fra 1800-tallet.

Navnet *Arvid'' var vanlig i Norge fra 1900- til 1960-årene og hadde en popularitetstopp med 1 % i 1932.

|}

## Kjente personer med navnet
* Arvid Staupe
* Arvid Andreassen (1931–2019), norsk vitsetegner med signaturen «Arvid»
* Arvid Hanssen (1932–98), forfatter
* Arvid Bryne (født 1938), norsk biograf og journalist
* Arvid Møller (1939–2020), journalist og forfatter
* Arnvid Lillehammer (født 1943), norsk arkeolog og historiker
* Arvid Hallén (født 1950), norsk sosiolog og embetsmann
* Arvid Lunden (født 1973), fotograf

## Referanser


## Eksterne lenker
* Søk i statistikk over bruken av navn i Norge
*
Street Legal

**Street Legal** er lovlig dragracing for registrerte gatebiler på avsperret offentlig vei eller annet godkjent avsperret område. Street Legal ble lansert i Norge i 1998 som et lovlig alternativ til illegal gateracing. Lokale arrangører står hver sesong bak over 30 stevner over hele landet.

## Eksterne lenker
* Bilsportboka, Dragrace - Spesialreglement for Street Legal 2020
Arvid Andreassen

**Arvid Andreassen** (født 15. juli 1931, død 10. juli 2019) var en norsk avistegner og illustratør kjent for en stor mengde enkle vitsetegninger under signaturen «Arvid».

Arvid Andreassen har utdannelse fra bokillustratørlinjen på Statens Håndverks- og Kunstindustriskole. Han har siden 1950-tallet bidratt med tegninger i en lang rekke norske og utenlandske blader og aviser. Han har gitt ut tolv pocketbøker med utvalgte vitsetegninger og illustrert rundt 200 skolebøker for Universitetsforlaget. I 2005 utgav han sammen med biograf og journalist Arvid Bryne boka *Skrik – parodier av Arvid* som viser vitsetegninger med figuren fra Edvard Munch berømte maleri *Skrik*.

Arvid Andreassen er, som eneste nordmann, omtalt over to sider i «Who’s Who in Satire and Humour», en internasjonal oversikt over 1900-tallets satiriske og kritiske vitsetegnere, og han har mottatt priser i Nederland, Tyrkia, Japan og Bosnia-Hercegovina.

## Referanser


## Eksterne lenker
* Om vitseboka ''Skrik – parodier av Arvid''
Nervus maxillaris

**Nervus maxillaris** er den andre forgrening av nervus trigeminus. Den passerer gjennom fossa pterygopalatina.

## Eksterne lenker
* Illustrasjoner
135 (tall)

**135** (*ett hundre og trettifem*) er det naturlige tallet som kommer etter 134 og kommer før 136.

135 er et oddetall.

135 er CXXXV i romertall.

## Matematiske egenskaper
*135 kan med grunntall 10 bli uttrykket med operasjoner med kun egne siffer på minst to forskjellige måter.
**Den ene er som et sum-produkt tall
**:135 = (1 + 3 + 5)(1 \times 3 \times 5)
*:(også 1 og 144 har denne egenskapen)
**Den andre er som en sum av etterfølgende potenser av dens siffere:
**:135 = 1 + 3 \times 3 + 5 \times 5 \times 5
*:(Også 175, 518 og 598 har denne egenskapen).
*135 er et harshadtall (delelig med tverrsummen 1+3+5=9) og et zuckermantall (delelig på produktet av sifrene, 1*3*5=15).
Percy Adlon

**Percy Adlon** (1935–2024) var en tysk filmregissør.

På morssiden nedstammer han fra hotelleierfamilien Adlon fra Berlin.

## Filmografi (utvalg)
* Koenig's Sphere (2001), regi (ty. tittel: Koenigs Kugel), sml. The Sphere
* Hawaiian Gardens (2001), regi, dreiebok
* Die Straußkiste (1999) (engl. *Forever Flirt*), regi, dreiebok, Kamera
* Eat Your Heart Out (1997) produsent
* In der glanzvollen Welt des Hotel Adlon (fjernsynsfilm, 1996) (engl./ty. korttittel *Hotel Adlon*), regi
* The Whole Wide World (1996)
* Younger and Younger (1993) regi, dreiebok, produsent
* Salmonberries (1991) (også: *Percy Adlon's Salmonberries*) regi, dreiebok
* Red Hot and Blue (fjernsynsfilm, 1990), regi
* Rosalie Goes Shopping (1989), regi, dreiebok, produsent
* Babycakes (fjernsynsfilm, 1989), dreiebok (screenplay *Zuckerbaby*)
* Out of Rosenheim (1987), (engl. *Bagdad Cafe*), regi, dreiebok, produksjon 
* Herschel und die Musik der Sterne (fjernsynsfilm, 1986), regi, dreiebok
* Zuckerbaby (1985) (engl. *Sugarbaby*), regi, dreiebok (medforfatter: Gwendolyn von Ambesser)
* Die Schaukel (1983) (engl. *The Swing*), regi, dreiebok
* Fünf letzte Tage (1982) (engl. *(The) Last Five Days*), regi
* Céleste (1981), regi, dreiebok
* Herr Kischott (fjernsynsfilm, 1980), regi
* Der Vormund und sein Dichter (fjernsynsfilm, 1978) (engl. *The Guardian and His Poet*), regi, dreiebok, produsent

## Referanser


## Eksterne lenker
* 
* 
* Percy Adlon
Asgeir

**Asgeir** er et norsk mannsnavn med opprinnelse i det norrøne *Ásgeirr*. Forleddet *Ás-* betyr «gud» og etterleddet *-geirr* betyr «spyd». Navnet er mest utbredt på Island, i formen *Ásgeir*.

## Etymologi
*Asgeir* er avledet av de norrøne ordene *áss*, «gud», og *geirr*, «spyd». Den norrøne formen av navnet var *Ásgeirr*.

*Asger* er en gammeldansk og gammelsvensk form av navnet, som fortsatt er i bruk.

## Utbredelse
*Osgar* eller *Osgeard* er kjent brukt i England fra 800-tallet til 1000-tallet. 
*Ásgeirr* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*ÁsgæiRR* og *ÆsgæiRR* er kjent brukt i 20 runeinnskrifter fra vikingtiden, så navnet var antakelig vanlig i Norden på den tiden.
*Asgeir* var et noe brukt mannsnavn i Norge i middelalderen. Over 10 forskjellige personer med navnet er nevnt i Regesta Norvegica, men navnet var ikke blant de mest brukte.
*Asgier* var et noe brukt mannsnavn i Norge på 1500-tallet. Over 10 personer med navnet er nevnt i Norske Lensrekneskapsbøker 1548-1567, men navnet var ikke blant de mest brukte.
*Asgeir* var senere mest populært som døpenavn i Norge i 1950-, 1960- og 1970-årene, men var ikke blant de mest brukte navnene.

Formen *Asger* er kjent i Danmark fra middelalderen, og har i nyere tid vært mest populær i 1930- og 1940-årene og igjen fra 1980-årene.

*Asgeir* har navnedag i Norge.

|}

## Kjente personer med navnet
* Ásgeir Ásgeirsson (1894–1972), islandsk politiker
* Asgeir Olden (født 1950), norsk forfatter
* Asgeir Borgemoen (født 1971), norsk programleder, skuespiller og artist

## Referanser


## Eksterne lenker
*
Rive

**Rive** eller **rake** (særlig på bymål og engelsk) er et jordbruks- og hageredskap som blir brukt til å rake nyslått eller tørt høy eller gress med. Redskapet er t-formet og består et langt skaft til å holde i, og et tverrstykke plassert på enden. Tverrstykket er utstyrt med en rekke av tenner, pigger eller tinder. 

Eldre river var laget helt i tre, gjerne 1,80 til 2 meter lange og med et lett buet tverrstykke på opptil 75 cm. På tverrstykket var det hull med jevne mellomrom og der var stukket tynne trepinner i disse,slik at de sto vinkelrett i forhold til skaftet. Pinnene var enkle å skifte ut når de knakk, og de kunne spikkes til på stedet. Videreutvikling har gitt flere varianter. I Asia ble rivene stort sett laget av bambus, som var lett tilgjengelig.

De fleste blir i dag laget i plast og tre. River med tenner av jern brukes til ugressrydding og grus/sandraking.

Rake er varianten med lange myke tenner eller klør som før ble laget av ståltråd, men nå lages i plast: *[[Løvrake]]*.

I større utgave hadde en hesterive på to hjul, som fikk sin traktordrevne etterfølger som også kunne brukes som harv. Denne må ikke forveksles med høysvansen som virket tilsvarende en  høygaffel.

En rive ble vanligvis «parkert» ved at en stakk enden av skaftet i bakken slik at den sto rett opp og ned. Ble den lagt på bakken, var det fare for at tennene pekte opp og forårsaket skade på folk som tråkket på feil sted. Det var ikke bare på tegnefilm og i tegneserier at skaftet slo opp. Som stunt var det så risikabelt at det knapt har forekommet på film.

## Se også
* Høygaffel
* Ildrake
* Løvrake
* Sleperive

## Eksterne lenker
*
Chandler’s Cross

**Chandler's Cross** er en liten landsby (eller grend) i distriktet Three Rivers rett utenfor Rickmansworth i grevskapet Hertfordshire i England. Stedet ligger ved Grand Union-kanalen.

Stedet er mest kjent for The Grove Golf Course, som i 2004/5-utgaven av *[[Peugeot Golf Guide]]* ble rangert som en av de fineste banene i Europa. Klubben er vertskap for WGC–American Express Championship i 2006.

## Referanser
Gwendolyn von Ambesser

**Gwendolyn von Ambesser** (1949–2025) var en tysk skuespillerinne, regissør og forfatterinne.

Hun var datter av skuespilleren, regissøren og forfatteren Axel von Ambesser.

## Filmografi (utvalg)
* 1968 *So war Mama* 
* 1969 *Polizeifunk ruft: Die Schildkröte'
* 1969 *Percy Stuart: Der Nabob*
* 1969 *Der Bettenstudent*
* 1970 *Die Journalistin*
* 1971 *Nachrichten aus Coolbrook*
* 1971 *Eines langen Tages Reise in die Nacht* 
* 1973 *Hallo – Hotel Sacher ... Portier!*
* 1974 *Der schwarze Doktor*
* 1974 *Sesamstraße*
* 1974 *O Henry* 
* 1975 *Ein herrlicher Tag*
* 1977 *Begegnung im Herbst* (under farens regi)
* 1979 *Die seltsamen Methoden des Inspektor Wanninger*
* 1980 *O du fröhliche...*
* 1981 *Ein Künstlerleben*
* 1982 *Süchtig*
* 1984 *Napoleon der König der Köche*
* 1988 *Die schnelle Gerdi*
* 1989 *Knastmusik*
* 1992 *Die Zweite Heimat – Chronik einer Jugend
* 1996 *Der Landarzt*

## Referanser


## Eksterne lenker
*
Nuccio Bertone

**Giuseppe «Nuccio» Bertone** (født 4. juli 1914 i Torino, død 26. februar 1997 i Torino) var en italiensk bildesigner og -konstruktør. Han overtok Carrozzeria Bertone fra sin far Giovanni etter andre verdenskrig, og utviklet den lille bedriften til et av verdens største bildesign- og -byggerhus.

Etter å ha kjørt racing i biler fra Fiat, O.S.C.A., Maserati og Ferrari beveget Bertone seg over på bilbygging, og gjorde en avtale om bygging av sin første bil, en serie på 200 MG på bilutstillingen i Torino i 1952. Han tiltrakk seg oppmerksomhet på bilutstillingen i Paris samme år med en Abarth-konseptbil, og ble valgt til å designe erstatteren til Alfa Romeo Disco Volante. Disse såkalte BAT (Berlina Aerodinamica Technical)-bilene var bygget på chassis fra Alfa Romeo 1900 Sprint.

To år senere, i Torino, presenterte Bertone konseptbilen Storm Z, bygget på et chassis fra Dodge, sammen med sin siste konseptbil for BAT og en prototype på Alfa Romeo Giulietta Sprint, som skulle bli selskapets hovedprodukt de neste årene. Bertone bygget over 31 000 karosserier i 1960, inkludert blant annet Fiat 850 Spider, Fiat Dino, Simca 1200S, Alfa Romeo Montral og forskjellige Lamborghini-modeller. Hans 100. design var en spesialmodell av Ford Mustang, som ble presentert på bilutstillingen i New York i 1965.

Bertone oppsummerte sin filosofi da han presenterte Fiat 850:
:«Vår rolle er produksjonen av bilens karosseri, hvor vi identifiserer trender, bygger prototyper, utvikler designet, produksjonsmetodene og verktøyet. Naturlig nok produserer vi visse kvantum.»

## Referanser
Michael Verhoeven

**Michael Verhoeven** (1938–2024) var en tysk filmregissør. Han er bror av Liz Verhoeven.

Verhoeven begynte sin filmkarriere som ungdomsskuespiller på 1950-tallet. Han gifter seg med skuespillerinnen Senta Berger i 1966, og skuespilleren Simon Verhoeven er deres sønn. Ekteparet stiftet på slutten av 1960-tallet filmproduksjonsselskapet Sentana som står bak flere av deres filmer.

I 1982 regisserte Verhoeven *Den hvite rose* som omhandlet den ikkevoldelige opposisjonsgruppen av samme navn som motarbeidet det nasjonalsosialistiske regimet i Tyskland under andre verdenskrig. Hans film *Sonntagskinder* fra 1980 er basert på et teaterstykke av Gerlind Reinshagen og Erika Pluhar.

*Satans kvinnfolk!* (1990) ble nominert til beste fremmedspråklige film til den 63. Oscar-utdelingen i 1991.

Hans far var den tyske regissøren Paul Verhoeven (1901-1975). Felix Moeller laget i 2003 dokumentaren *Die Verhoevens*.

## Filmografi
* 1967 – *Paarungen*
* 1968 – *Engelchen macht weiter – hoppe, hoppe Reiter*
* 1969 – *Der Bettenstudent oder: Was mach' ich mit den Mädchen?*
* 1970 – *o.k.* 
* 1970 – *Wer im Glashaus liebt ... Der Graben*
* 1972 – *Drømmen* (originaltittel: *Gefundenes Fressen*)
* 1973 – *Sonja schafft die Wirklichkeit ab oder... ein unheimlich starker Abgang*
* 1976 – *MitGift*
* 1980 – *Sonntagskinder*
* 1982 – *Den hvite rose (*originaltittel: *Die weiße Rose*)
* 1986 – *Killing Cars*
* 1988 – *Semmelweis, Ignaz – Arzt der Frauen*
* 1990 – *Schlaraffenland*
* 1990 – *[[Satans kvinnfolk!]]* (originaltittel: *Das schreckliche Mädchen*)
* 1993 – *Eine unheilige Liebe*
* 1995 – *Mutters Courage*
* 1999 – *Zimmer mit Frühstück*
* 2000 – *Enthüllung einer Ehe*

## Referanser


## Eksterne lenker
* 
* 
* 
*
Juli Inkster

**Juli Inkster** (født **Simpson** 24. juni 1960, i Santa Cruz, California) er en amerikansk golfspiller på LPGA-touren.

Som amatør, fra 1980 til 1982, vant hun tre US Women's Amateur på rad.  Som profesjonell har hun vunnet 31 turneringer, derav syv ''major''-turneringer, på LPGA-touren. Inkster har vunnet en turnering i 16 av 24 sesonger på touren fra 1983 til 2006, men har aldri endt som nummer&nbsp;1 på pengelisten; hennes beste resultater er annenplass i 1999 og tredjeplass i 1986 og 2002.

Inkster ble innsatt i World Golf Hall of Fame i 2000.

Solheim Cup 1992, 1998, 2000, 2002, 2003, 2005, 2007.

## Referanser


## Eksterne lenker
* 
*
Silvia Kristoffersen Kosmo

**Silvia Kristoffersen Kosmo** (født 30. mars 1977) er en norsk Arbeiderparti-politiker. 

Hun var vararepresentant på Stortinget for Arbeiderpartiet i Vestfold fra 2005 til 2006, og møtte fast fra 29. september 2006 og ut perioden til 2009, da Dag Terje Andersen satt i regjering. Kristoffersen Kosmo satt i Kommunal- og forvaltningskomiteen.

Kristoffersen Kosmo er svigerdatter til tidligere stortingspresident Jørgen Kosmo. Hun arbeider som allmennlærer og har videreutdanning i veiledning.

## Referanser


## Eksterne lenker
*
Giovanni Bertone

**Giovanni Bertone** (født 1884, død 1972) var en italiensk bilkonstruktør som grunnla det italienske selskapet Carrozzeria Bertone. Han arbeidet som vognreparatør på landsbygda i Piemonte da han var ung, men flyttet til Torino i 1907 der han fikk jobb hos Diatto som den gang hovedsakelig bygde jernbanemateriell og noen få biler. 

I 1912 hadde Bertone spart nok midler til å begynne for seg selv som vognmaker med tre ansatte, fra starten drev de med bygging og reparasjoner av hestevogner, da var det tre ansatte. Tidlig på 1900-tallet var det få biler, trafikken bar preg av hestevogner, det sies at Bertones vogner skilte seg ut med en flott utseende og med et godt håndverk. I starten var deres deres kunder mest omreisende sigøynere. 1.Verdenskrig gjorde markedet vanskeligere. Bertone måtte derfor nedlegge virksomheten for en stund. Etter krigen satte Bertone i gang igjen, og denne gangen med 20 ansatte. Denne gang satset han på byens mange bilfabrikker som kunder. Først S.P.A., deretter Fiat, og Lancia. Dette var et fornuftig satsing fra Bertone, noe som historien sener har bekreftet.

I 1914 fikk Giovanni sønnen Giuseppe, men alle begynte å kalle han Nuccio, et navn som hang med han hele livet, og ble synonymt med italiensk stil over hele verden. Nuccio tok over bedriften etter sin far.  

## Eksterne lenker
* Bertones hjemmeside
* Opel/Bertone er et samarbeide med historie
* Conceptcarz Bertone History